**ОДОБРЯВАМ:**



НА ВНИМАНИЕТО НА ГРАЖДАНИТЕ И ОБЩОПРАКТИКУВАЩИТЕ ЛЕКАРИ !!!

**ИНФОРМАЦИЯ**

**ЗА**

**НАЦИОНАЛНА ПРОГРАМА ЗА ПОДОБРЯВАНЕ НА МАЙЧИНОТО И ДЕТСКОТО ЗДРАВЕОПАЗВАНЕ (2021-2030)**

Настоящата Национална програма за подобряване на майчиното и детско здраве е разработена в изпълнение на **Цел 22 Подобряване на майчиното и детско здравеопазване от Програмата за управление на Правителството на Република България за периода 2017 - 2021 г.**

**На територията на област Добрич сключен договор с Министерство на здравеопазването за осъществяване на дейности по Националната програма за подобряване на майчиното и детско здраве имат:**

 „МБАЛ-Балчик“ ЕООД гр.Балчик, ул.„Д-р Зл.Петков” №1

„МБАЛ-Добрич“АД гр.Добрич, ул. „Панайот Хитов“ №24

**1.„МБАЛ-Балчик“ ЕООД** осъществява дейностпопровеждане на **масов универсален неонатален слухов скрининг** на всички новородени в родилното отделение на лечебното заведение.

*Целева група*: всички новородени.

**2. „МБАЛ-Добрич“АД** осъществява дейности по:

* провеждане на **масов универсален неонатален слухов скрининг** на всички новородени в отделение по неонатология на лечебното заведение .

Целева група: всички новородени.

* дейности на **Здравно-консултативен център за майчино и детско здраве** (ЗКЦ).

**ЗКЦ за майчино и детско здраве към „МБАЛ-Добрич“АД** е разкрит от 23.09.2015 г.

*Целеви групи*: млади хора, двойки, семейства, бременни, родилки и деца до 18г.

Извършват сездравно-информационни, здравно-обучителни, здравно-консултативни, медико-социални дейности, психологическа консултация, координиращи и насочващи услуги за млади хора, двойки, семейства, бременни, родилки и деца до 18г., с цел подобряване на интегрираното, съвременно обслужване на посочените целеви групи.

*Финансирането* на дейностите в Здравно-консултативния център се извършва по Програма към Министерство на здравеопазването. Дейностите в ЗКЦ са извън обхвата на задължителното здравно осигуряване и не подлежат на финансиране от Националната здравно-осигурителна каса, от застрахователни дружества и от специализирани научно-изследователски програми.

*Услугите,* предлагани в ЗКЦ се предоставят от квалифицирани медицински специалисти –лекари (специалисти по акушерство и гинекология, по педиатрия и др. при необходимост), медицински сестри/акушерки, както и от немедицински специалисти (социален работник и психолог).

Услугите се предоставят на място в Здравно-консултативния център и/или в дома на потребителя (с транспорт на лечебното заведение) при предварително изготвен график.

**Здравно-консултативен център за майчино и детско здраве** обслужва пациенти на град и област Добрич.

Участието на потребителите като ползватели на услугите е безплатно и доброволно.

**Здравно-консултативният център** разширява и допълва дейността на личните лекари, педиатри и акушер-гинеколози.

**Насочване** на пациента към ЗКЦ може да се извърши от:

- личен лекар на детето след изчерпване на диагностично-терапевтичните възможности в осигуряване;

- лекари специалисти (педиатри, акушер-гинеколози и др.) от извънболничната медицинска помощ, осъществяващи наблюдението на детето/родилката/бременната;

- здравни медиатори;

- насочване от други лечебни заведения от болнична помощ;

- насочване от детски ясли, детски градини, училища;

- насочване от Дирекции „Социално подпомагане”;

- насочване от доставчици на социални услуги за деца и семейства в общността.

В случаите, когато пациентите/техните законни представители се обърнат самостоятелно и заявят своята потребност от услуга получават подробна информация за реда и условията за прием в Центъра.

**Здравно-консултативният център** за майчино и детско здраве **е позициониран на територията на „МБАЛ-Добрич” АД - Терапевтичен корпус, ет.1-ви, ст.102**.

За дейността на ЗКЦ са осигурени: координатор, социален работник, психолог и медицински специалисти от лечебното заведение.

**Данни за контакт:**

-   **Координатор:** Веселина Митева;

-   тел. 058/600 488, вътр.355; GSM 0884 540 983;

-   работното време от 07.30 ч. до 12.30 ч. и от 13.00 – 16.00 ч. всеки делничен ден.

**Регионален координатор по програмата:**

Диана Михайлова - гл.инспектор, дирекция „Медицински дейности“ при Регионална здравна инспекция -Добрич

Тел. 058/65 55 18 GSM 0876 088 120;

e-mail: rzi-dobrich@mh.government.bg